**DATGANIAD I'R WASG [Dyddiad] 2021**

**Eglwys XX yn XX [TREF] yn ymuno ag Ymgyrch Sul yr Hinsawdd**

**i weithredu, gweddïo a chodi llais am Newid Hinsawdd erbyn COP26**

Mae Eglwys XX yn XX [tref] wedi ymuno â menter Sul yr Hinsawdd i weithredu, gweddïo a chodi llais am newid hinsawdd. Gyda llai na 2 fis i fynd tan COP26, y trafodaethau hinsawdd rhyngwladol allweddol yn Glasgow yn ystod mis Tachwedd 2021, mae mwy na 1700 o eglwysi ledled yr Alban, Lloegr, Cymru ac Iwerddon wedi cynnal gwasanaeth addoli sy'n canolbwyntio ar yr hinsawdd. Mae cannoedd yn rhagor, gan gynnwys sawl eglwys gadeiriol, hefyd yn bwriadu ymuno â'r fenter yn ystod y misoedd nesaf.

Mae'r gefnogaeth eang hon o'r fenter ar draws traddodiadau eglwysig amrywiol yn dangos ymrwymiad cynyddol gan eglwysi lleol i weithredu ar newid hinsawdd, ac yn rhoi pwysau cynyddol ar Lywodraeth y DU i ddwyn gerbron cynhadledd COP26 bolisïau a fydd yn sicrhau bod y DU yn ôl ar y trywydd iawn gyda'i thargedau allyriadau ei hun. Mae eglwysi hefyd yn galw ar y Llywodraeth, yn ei rôl fel cadeirydd COP26, i fod yn llawer mwy uchelgeisiol wrth geisio toriadau cyflymach a dyfnach yn yr allyriadau byd-eang a darparu cyllid a addawyd ers tro i helpu gwledydd tlotach i addasu i'r effeithiau hinsawdd andwyol sydd eisoes ar waith.

Mae Eglwys XX yn XX [tref] wedi cofrestru ei gwasanaeth Sul yr Hinsawdd. Maent yn falch iawn o ymuno â'r fenter ac yn arbennig *[rhywbeth a gafodd sylw yn eich gwasanaeth Sul yr Hinsawdd]*

Menter Sul yr Hinsawdd yw'r ymateb eciwmenaidd mwyaf i'r argyfwng hinsawdd yn y DU yn y cyfnod yn arwain at COP26. Gofynnir i eglwysi sy'n cymryd rhan wneud tri pheth: cynnal gwasanaeth sy'n canolbwyntio ar yr hinsawdd i archwilio'r wyddoniaeth a'r ddiwinyddiaeth sy'n ymwneud â mynd i'r afael â newidiadau i’r hinsawdd a achosir gan bobl; ymrwymo i gymryd eu camau ymarferol parhaus eu hunain, a llofnodi galwad ar y cyd i'r llywodraeth weithredu - Datganiad Nawr yw’r Amser. Mae gwefan yn cynnwys llu o adnoddau am ddim, ac yn galluogi eglwysi i gofrestru eu hymrwymiad. Mae’r rhan fwyaf o eglwysi yn ymrwymo i symud ymlaen trwy un o ddau ‘gynllun gwyrddio’ (gweler y Nodiadau). Mae llawer yn ‘codi llais’ am y tro cyntaf wrth ymuno â miloedd o aelodau eraill o’r cyhoedd, sefydliadau a grwpiau ffydd i arwyddo’r datganiad Nawr yw’r Amser.

Esboniodd XX, ficer/gweinidog/bugail Eglwys XX yn XX [tref], “*Bydd ein hymrwymiad i weithredu a siarad am newid hinsawdd yn cael ei gyfrif ac rydym wedi cael ymateb hyfryd gan ein cynulleidfa – pawb am gymryd rhan! Mae ond yn iawn i eglwysi roi eu tŷ eu hunain mewn trefn wrth wynebu’r bygythiad hwn i bobl a natur. Mae cymunedau eglwysig lleol ym mhob un o’r pedair gwlad hefyd yn codi llais ac yn glir eu bod yn disgwyl i lywodraeth San Steffan hefyd wneud y peth iawn, a gosod y DU yn gadarn ar y trywydd iawn i gyrraedd ei thargedau allyriadau ei hun cyn cadeirio trafodaethau hinsawdd y Cenhedloedd Unedig ym mis Tachwedd.*”

Carreg filltir allweddol i'r ymgyrch cyn COP26 fydd oedfa Sul yr Hinsawdd y cenhedloedd yn Eglwys Gadeiriol Glasgow ddydd Sul 5 Medi 2021, i ddathlu'r ymrwymiadau a wnaed gan eglwysi hyd yn hyn, ac i gyflwyno rhestr o'r ymrwymiadau hynny a phob eglwysi sydd wedi llofnodi'r Datganiad Nawr yw’r Amser. Bydd cyfanswm terfynol yr eglwysi a'r ymrwymiadau sy'n cymryd rhan yn cael eu cyflwyno i'r Llywodraeth yn ystod cynhadledd COP ei hun.

Meddai Andy Atkins, Prif Weithredwr A Rocha UK (elusen cadwraeth natur Gristnogol), a Chadeirydd clymblaid Sul yr Hinsawdd: ‘*Mae’r argyfwng hinsawdd yn cyflymu’n ddychrynllyd; ond mae gennym yn y gwledydd cyfoethog gyfle unigryw i gyflymu'r atebion trwy ddefnyddio cronfeydd adfer Covid i adeiladu economi werdd newydd. Y perygl ar hyn o bryd yw y bydd y llywodraeth yn 'ail-adeiladu’n waeth.' Felly, ni fu erioed amser mwy hanfodol i eglwysi yn y DU ddod ynghyd i weddïo, gweithredu'n lleol a siarad yn genedlaethol am yr argyfwng hinsawdd a’r angen i ‘ail-adeiladu’n wyrddach.*'

- DIWEDD -

**Am ddelweddau ac i drefnu cyfweliadau â llefarwyr, cysylltwch â:**

Tamsin Morris, Swyddog y Wasg, A Rocha UK ar 020 857 45935 est: 2006 neu: [tamsin.morris@arocha.org](mailto:tamsin.morris@arocha.org)

**1) Menter Sul yr Hinsawdd,** a drefnir gan Rwydwaith Materion Amgylcheddol Eglwysi ynghyd ym Mhrydain ac Iwerddon (CTBI), yw prosiect ar y cyd mwyaf y DU a luniwyd gan Eglwysi’r DU am Newid Hinsawdd.

* Y weledigaeth ar gyfer Sul yr Hinsawdd yw gadael gwaddol parhaol o filoedd o eglwysi mewn gwell sefyllfa i fynd i'r afael â'r mater hollbwysig hwn fel rhan o'u disgyblaeth a'u cenhadaeth a gwneud cyfraniad sylweddol i ymdrechion cymdeithas sifil i sicrhau gweithredu cenedlaethol a rhyngwladol digonol yn COP26.
* Bydd yr holl weithredu a'r ymrwymiadau gan eglwysi lleol ledled Prydain ac Iwerddon yn cael eu cyflwyno i Lywodraeth y DU mewn ***Gwasanaeth Sul Hinsawdd y Cenhedloedd yn Glasgow ddydd Sul 5 Medi 2021.*** Ceir manylion pellach yma: [www.nationsclimatesunday.eventbrite.co.uk](http://www.nationsclimatesunday.eventbrite.co.uk)
* Mae gan Sul yr Hinsawdd gefnogaeth ffurfiol gan CAFOD, Cymorth Cristnogol, Tearfund, Byddin yr Iachawdwriaeth, A Rocha UK, Operation Noah, Climate Stewards, Eco-Congregation Scotland, Eco-Congregation Ireland, Green Christian, Eglwys Loegr, Cynhadledd Esgobion Catholig Cymru a Lloegr, yr Eglwys Fethodistaidd, Undeb Bedyddwyr Prydain Fawr, Undeb Bedyddwyr Cymru, yr Eglwys Ddiwygiedig Unedig, Eglwys yr Alban, Cytûn (Eglwysi ynghyd yng Nghymru), Undeb yr Annibynwyr Cymraeg, Yr Eglwys yng Nghymru, World Vision, John Ray Initiative, USPG, JPIT (Tîm Materion Cyhoeddus ar y Cyd), CTBI, Christian Concern for One World, Eglwys yr Iwerddon, Young Christian Climate Network.

Mae mwy o fanylion ar Sul yr Hinsawdd, gan gynnwys yr ystod lawn o adnoddau am ddim, ar gael yn:

[www.climatesunday.org/?lang=cy](http://www.climatesunday.org/?lang=cy)

**2) Cynlluniau gwyrddio’r eglwysi**

Mae dau brif gynllun annibynnol yn weithredol yng Nghymru i helpu eglwysi ar lawr gwlad i fynd i'r afael â newid hinsawdd, colli bioamrywiaeth a materion amgylcheddol dybryd eraill. Maent yn cydweithio'n agos. Mae mwy na 4000 o eglwysi yn y DU bellach wedi'u cofrestru gyda chynllun o’r fath.

**Eco Church,** a gynhelir ganA Rocha UK, ar gyfer eglwysi yng Nghymru a Lloegr - <https://ecochurch.arocha.org.uk>

**Live Simply** yw cynllun gwobrwyo amgylcheddol yr Eglwys Gatholig yng Nghymru a Lloegr - <https://cafod.org.uk/Campaign/Livesimply-award>

**3) Datganiad Nawr yw’r Amser -** wedi'i drefnu gan y Glymblaid Hinsawdd, y mae mwyafrif aelodau Menter Sul yr Hinsawdd hefyd yn aelodau ohoni. Gellir ei lofnodi gan unigolion, sefydliadau busnes a chymuned. Hyd yn hyn, mae 146,570 o unigolion, 640 o fusnesau /sefydliadau, a 264 o grwpiau cymunedol / ffydd wedi ymuno (cyfanswm o 147,474). Dangosir y ffigurau hyn yma<https://thetimeisnow.uk/>

**4) A Rocha UK** yw unig elusen cadwraeth natur Gristnogol y DU. Ei chenhadaeth yw arfogi Cristnogion ac Eglwysi'r DU i ofalu am yr amgylchedd. Mae'n rhedeg 'cynllun gwyrddio' poblogaidd Eco-Church gyda mwy na 3,500 o eglwysi lleol yn cymryd rhan erbyn hyn, yn ogystal â rhaglen i gefnogi rheolwyr tir Cristnogol i reoli eu tir ar gyfer natur ac i dorri carbon (Conservation Partners in Action), a'r Rhaglen Wild Christian i helpu unigolion a theuluoedd i fynd i'r afael â'r argyfwng amgylcheddol yn eu cartref a'u cymuned a thrwy godi llais. [www.arocha.org.uk](http://www.arocha.org.uk)

Mae A Rocha UK yn rhan o deulu rhyngwladol o sefydliadau cadwraeth Cristnogol sydd bellach mewn 20 gwlad.